paragraph_text: 5. srpnja 2006., prilikom remonta u Remontnom brodogradilištu u Šibeniku DBM-82 Krka pao je s dizalice u more. Naime vitlo od dizala-platforme (tzv. sinkro-lift) se iščupalo iz betona i probilo brodsku oplatu zbog čega je nastala velika rupa te je krma potonula. Pritom je lakše ozljeđen jedan član posade. Kasnijim pregledom je utvrđeno da oštećenje nije teško koliko se isprva smatralo.